दर्शना गी केसरो दियां फफ्फड़तालां बिख लगदियां हियां ब, सब्हैर ञ्यानें दा ख्याल आई जन्दा हा। उसी सब से’ई हा जे पखण्डन बुड्ढी ने उसदी भैनु दी जान किस चाल्ली सूली टंगी दी ही। चौरै पैह्र खट्टै पर बे’इयै छड़ी जीह्ब चलांदी रौह्न्दी ही। थोह्डी जने’ई कमाई कन्नै कृष्णा औंगली भन्नी-भन्नी घृस्ती चलान्दी ही ते बुड्ढी-बुड्ढे दा तमाकू लगात आपूं बजारा ढोई-ढोइयै उन्दे अग्गै हाजर करदी ही। फ्ही बी बुड्ढी रुआल-रुआल गल्लै परा उसदे पिछले पुणदी रौह्न्दी ही।